HiTZ/EusExams huggingface dataset:
LOEPYSF LEGEAREN ARABERA, BEHARREZKOA IZANGO DA AURREKONTU- EGONKORTASUNAREN PRINTZIPIOA BETETZEA AURREKONTUAK ETA SEKTORE PUBLIKOA OSATZEN DUTEN ERAKUNDEEN GASTUEI EDO DIRU-SARREREI ERAGITEN DIETEN GAINERAKO JARDUERAK EGITEKO, ONESTEKO ETA EGIKARITZEKO. BAIEZTAPEN HORREK ESAN NAHI DU...
Erakundeek izan dezaketela defizit estrukturala, salbu eta kalte nabarmena egiten badie finantza-egoerari edo jasangarritasun ekonomikoari epe ertain-luzera
Erakundeek izan dezaketela defizit estrukturala hondamendi naturalen, atzeraldi ekonomiko larrien edo ezohiko larrialdi-egoeren kasuan. Kasu horietan, berrorekatze plan bat onetsi behar da, defizit estrukturala zuzendu ahal izateko.
Erakundeek izan dezaketela defizit estrukturala epe luzerako aurrekontu-ondorioak dituzten erreforma estrukturalen kasuan.
Ezein erakundek ezingo du izan defizit estrukturalik, zikloaren defizit doitu gisa definituta, aparteko eta aldi baterako neurririk gabe.
LOEPYSF LEGEAK TRESNA JAKIN BATZUK EZARTZEN DITU IRITSI NAHI DITUEN HELBURUAK LORTZEKO. BESTEAK BESTE:
Gastu konputagarriaren muga.
Diru-sarrera konputagarriaren muga.
Gastu-erregela.
Diru-sarreren erregela.
LOEPYSF LEGEAREN GASTU-ERREGELA: GASTU KONPUTAGARRIAREN ALDAKUNTZAK EZINGO DU GAINDITU ESPAINIAKO EKONOMIAREN EPE ERTAINEKO BARNE-PRODUKTU GORDINAREN HAZKUNDEAREN ERREFERENTZIA-TASA. GASTU HAUEN URTEKO HAZKUNDEA MUGATZEN DU KUANTITATIBOKI:
Edozein erakunde publikok egin ditzakeenak.
Administrazio zentralak, autonomia-erkidegoek eta toki-korporazioek egin ditzaketenak.
5.000.000 €-tik gorako diru-sarrera publikoak dituzten erakundeenak bakarrik.
Estatuko Administrazio Orokorrari bakarrik eragiten dio.
FINANTZA-JASANGARRITASUNAREN PRINTZIPIOA BETETZEARI LOTURIK, HAU EZARTZEN DU LOEPYSF LEGEAK:
Administrazio publikoek ez dute zor publikoaren bolumen-mugarik, baina zor horrek bat etorri behar du barne-produktu gordin nazionalarekin.
Autonomia-erkidegoek ez dute zor publikoaren bolumen-mugarik, baina zor horrek bat etorri behar du autonomia-erkidegoaren barne-produktu gordinarekin.
Administrazio publikoek argitaratu egin beharko dute hornitzaileei ordaintzeko batez besteko epea.
Baieztapen guztiak okerrak dira.
AURREKONTU-EGONKORTASUNAREN HELBURUA BETETZEKO LOEPYSF LEGEAK EZARRITAKO PREBENTZIO-NEURRIAK:
Autonomia-erkidegoko hornitzaileei ordaintzeko batez besteko epeak bi hilabetez jarraian gainditzen duenean 30 egunez baino gehiagoz berankortasun-araudiaren gehienezko epea, Ogasun eta Herri Administrazio Ministerioak baimenduko ditu gastuak murrizteko eta diru- sarrerak handitzeko neurriak.
Erakunde bakoitzaren zor publikoaren bolumena legez ezarritako mugen % 95etik gorakoa denean, dagokion administrazio publikoari diruzaintzako zorpetze-eragiketak bakarrik baimenduko zaizkio.
Autonomia-erkidegoen aurrekontu-egonkortasunaren helburua ez betetzeko arriskua hautemanez gero, Ogasuneko eta Herri Administrazioetako ministroak arrazoitutako ohartarazpena egingo dio administrazio arduradunari, aurretik hari entzun eta gero. Ohartarazpen hori pribatua izango da, eta ez da publiko egingo guztiek haren berri izan dezaten.
Administrazio publikoek aurrekontu-betearazpenari buruzko datuen jarraipena egingo dute, eta doitu egingo dute gastu publikoa, ekitaldia ixtean aurrekontu egonkortasunaren helburua betetzen dela bermatzeko. Informazio hori Ogasun eta Herri Administrazio Ministerioari helaraziko zaio hiruhileko bakoitzean.
AURREKONTU-EGONKORTASUNAREN HELBURUA, ZOR PUBLIKOAREN HELBURUA EDO GASTU-ARAUA BETE EZEAN, ZER NEURRI ZUZENTZAILE EZARRIKO DITU LOEPYSF LEGEAK?
Administrazio ez-betetzaileak plan ekonomiko-finantzario bat egingo du, helburuak edo gastu-araua pixkanaka bete ahal izateko bost urteko epean.
Administrazio ez-betetzaileak plan ekonomiko-finantzario bat egingo du, zeinean ezarritako helburua ez betetzearen arrazoiak jasoko baititu besteak beste.
Administrazio ez-betetzaileak plan ekonomiko-finantzario bat egingo du, zeinean hurrengo sei hilabeteetako diru-sarreren eta gastuen joera-aurreikuspenak jasoko baititu, besteak beste.
Administrazio ez-betetzaileak plan ekonomiko-finantzario bat egingo du, zeinean planaren abiapuntu diren aldagai ekonomikoen eta aurrekontu-aldagaien aurreikuspenak jasoko baititu, besteak beste, bi urteko epemugarekin (uneko urtea eta hurrengoa).
NOIZ APLIKATUKO DIRA LOEPYSF LEGEAK EZARRITAKO NEURRI HERTSATZAILEAK?
Ondoz ondoko bi hilabetetan autonomia-erkidegoko hornitzaileei ordaintzeko batez besteko epeak 30 egunez baino gehiagoz gainditzen duenean berankortasun araudiaren gehienezko epea.
Plan ekonomiko-finantzarioa aurkezten ez denean, onesten ez denean edo betetzen ez denean.
Berrorekatzeko plana aurkezten ez bada, onesten ez bada edo betetzen ez bada.
Aurreko kasu guztietan.
ADIERAZI NORA BIDERATUKO DEN AURREKONTU-SUPERABITA, LOEPYSF LEGEAN EZARRITAKO GASTU ARAUARI JARRAITUZ:
Aurrezkira.
Zor publikoa handitzera.
Gastu gehiagotara.
Zor publikoa murriztera.
SEKTORE PUBLIKOKO FUNDAZIOAK. ADIERAZI ZEIN DEN BAIEZTAPEN OKERRA:
Irabazi-asmorik gabeko erakundeak dira, eta, sortzaileek hala nahi dutelako, modu iraunkorrean loturik daukate ondarea interes orokorreko helburuak gauzatzera.
Halako fundazioetan, toki-erakunde batek egiten du ekarpen handiena, edo toki erakunde batek kontrolatzen ditu.
Oinarrizko araudi batek arautzen ditu (besteak beste, 40/2015 Legea, urriaren 1ekoa, Sektore Publikoaren Araubide Juridikoarena; 9/2017 Legea, azaroaren 8koa, Sektore Publikoko Kontratuena; 38/2003 Legea, azaroaren 17koa, Dirulaguntzei buruzkoa; edo 5/2015 Legegintzako Errege Dekretua, urriaren 30ekoa, Enplegatu Publikoaren Oinarrizko Estatutua onesten duena), bai eta autonomia-erkidego bakoitzak edo Estatuak haiei buruz egiten duen berariazko araudiak ere.
Kontabilitate-araudiari dagokionez, Kontabilitate Plan Orokor Publikoa aplikatu behar zaie fundazioei.
SEKTORE PUBLIKOKO PARTZUERGOAK:
Sektore Publikoko Kontratuei buruzko azaroaren 8ko 9/2017 Legeak arautzen ditu, bai eta urriaren 30eko 5/2015 Legegintzako Errege Dekretuak onetsitako Enplegatu Publikoaren Oinarrizko Estatutuak ere.
Toki-erakundeek beste administrazio publiko batzuekin interes komuneko helburuetarako osatutako erakundeak dira, edo interes publikoko helburuak dituzten irabazi-asmorik gabeko erakunde pribatuekin eratutakoak, partzuergoko administrazio publikoen helburuak ere aintzat harturik.
Zerbitzu pribatuak kudeatzeko modu berezi bat dira.
Zuzenbide pribatuko erakundeak dira, nortasun juridiko propioa eta bereizia dute, eta administrazio publikoek sortzen dituzte.
EUSKADIKO AURREKONTU OROKORRAK:
Euskal Autonomia Erkidegoko sektore publikoa osatzen duten erakundeen aurrekontuekin osaturik daude, eta barnean hartzen dituzte, orobat, bermeak emateko eta zorpetzeko aplikatu beharreko gehieneko mugak.
Autonomia-erkidegoko administrazioari eta erakunde autonomoei dagozkien aurrekontuak dira.
Autonomia Erkidegoko administrazioari eta sozietate publikoei dagozkien aurrekontuak dira.
Baieztapen guztiak zuzenak dira.
ELEMENTU HAUEK JASOKO DITUZTE AUTONOMIA-ERKIDEGOKO ADMINISTRAZIOAREN, ADMINISTRAZIO-ERAKUNDE AUTONOMOEN ETA AUTONOMIA-ERKIDEGOKO SEKTORE PUBLIKOKO PARTZUERGOEN AURREKONTUEK:
Ekitaldian likidatu beharreko eskubide ekonomikoen sarreren egoera-orria.
Bakoitzaren betebeharrak betetzeko beharrezko kredituak biltzen dituen gastuen egoera- orria, bai ordainketena, bai konpromisoena.
Aktiboen balantzea, ekitaldian erabili beharreko baliabide guztiekin.
Sarreren egoera-orria, ekitaldian likidatu beharreko eskubide ekonomikoak biltzen dituena, eta gastuen egoera-orria, dagozkien betebeharrak betetzeko beharrezko kredituak biltzen dituena, izan horiek ordainketenak, izan konpromisoenak.
SARREREN EGOERA-ORRIAK. EDUKIA:
Erakundeek aurrekontu-ekitaldian kontzeptu guztiengatik bilduko dituzten diru-funtsen zenbatekoa jasoko dute.
Erakundeek zerbitzuak emateagatik edo produktuak saltzeagatik aurrekontu-ekitaldian lortuko dituzten diru-funtsen zenbatekoa jasoko dute.
Erakundeek aurrekontu-ekitaldian kontzeptu guztiengatik likidatzea aurreikusita daukaten finantza-baliabideen zenbatekoa jasoko dute.
Zerbitzuak emateagatik edo produktuak saltzeagatik aurrekontu-ekitaldian lortu nahi diren diru-sarrera guztien zenbatekoa jasoko dute.
SARREREN EGOERA-ORRIAK. BALIOA:
Sarreren egoera-orrietan sartutako zenbatekoek gutxi gorabeherako balioa izango dute, nola eta ez zaien esleitzen behin betiko balioa egoera-orrietan bertan egindako berariazko kalifikazio bidez edo aurrekontu orokorrez besteko lege baten bidez.
Sarreren egoera-orrietan sartutako zenbatekoek merkatu-balioa izango dute.
Sarreren egoera-orrietan sartutako zenbatekoek kontabilitate-balioa izango dute.
Sarreren egoera-orrietan sartutako zenbatekoek balio nominala izango dute, nola eta ez zaien esleitzen behin betiko balioa egoera-orrietan bertan egindako berariazko kalifikazio bidez edo aurrekontu orokorrez besteko lege baten bidez.
GASTUEN EGOERA-ORRIAK. EDUKIA:
Aurrekontuetako gastuen egoera-orriek, kasu bakoitzerako zehazten den espezifikotasunarekin, aurrekontu-ekitaldiaren kargura agindu edo ordain daitezkeen gastuei erantzuteko beharrezko ordainketa-kredituak jasoko dituzte, aldez aurretik hartutako eta sortutako obligazioak betez.
Aurrekontu-ekitaldiaren kargura agindu edo ordaindu daitezkeen gastuei aurre egiteko beharrezkoak diren ordainketa-kredituak jasoko dituzte, aldez aurretik hartutako eta sortutako obligazioak betez. Eta, era berean, konpromiso-kredituak jasoko dituzte, kreditu horiek onartu ondorengo aurrekontu-ekitaldietan gauzatu behar diren ekintzak finantzatzeko hartu beharreko betebehar juridikoei aurre egiteko.
Aurrekontuetako gastuen egoera-orriek konpromiso-kredituak jasoko dituzte, kreditu horiek onartu eta hurrengo aurrekontu-ekitaldietan gauzatu beharreko ekintzak finantzatzeko hartu behar diren betebehar juridikoei aurre egiteko; horretarako, dagokion ordainketa-kredituaz horniturik egongo dira.
Sektore publikorako planifikatutako finantzaketa ondo baliatzeko beharrezkoak izan diren aurrekontu-ekitaldian sortutako gastu guztiak jasoko dituzte.
AUTONOMIA-ERKIDEGOKO ADMINISTRAZIOAREN, ADMINISTRAZIO-ORGANISMO AUTONOMOEN ETA AUTONOMIA-ERKIDEGOKO SEKTORE PUBLIKOKO PARTZUERGOEN AURREKONTUETAKO GASTUEN EGOERA-ORRIETAN JASOTAKO ORDAINKETA-KREDITUAK. ADIERAZI ZEIN DEN BAIEZTAPEN OKERRA:
Aurrekontu orokorren legeetan baimendutako helburuak betetzeko aplikatuko dira.
Mugatzaileak izango dira.
Ezin izango da konprometitu inolako gasturik —ez eta ordaindu ere— dagokion zenbatekoaz haraindi, hau da, kreditu horretarako hasieran onartutako zenbatekoaz haraindi.
Mugagabeak izango dira.
AURREKONTUEN EGITURA. EGITURA-ARAUAK:
Aurrekontu orokorretan bildutako aurrekontu bakoitzaren sarreren eta gastuen egoera orriak egiteko, jarraitu beharrekoa izango da 1/2011 Legegintzako Dekretua, maiatzaren 24koa, Euskadiko aurrekontu- araubidearen arloan indarrean diren lege-xedapenen testu bategina onartzen duena eta Euskal Autonomia Erkidegoko sektore publikoko fundazio eta partzuergoei aplikatu beharreko aurrekontu-araubidea arautzen duena.
Aurrekontu orokorretan bildutako aurrekontu bakoitzaren sarreren eta gastuen egoera orriak egiteko, jarraitu beharrekoak izango dira Kontabilitate Publikoko Plan Orokorrean jasotako egitura-arauak.
Aurrekontu orokorretan bildutako aurrekontu bakoitzaren sarreren eta gastuen egoera orriak egiteko, kontuan hartuko da egin behar dituzten erakundeen tasuna.
Aurrekontu orokorretan bildutako aurrekontu bakoitzaren sarreren eta gastuen egoera orriak egiteko, jarraitu beharrekoak izango dira Herri Kontuen Euskal Epaitegiaren otsailaren 5eko 1/1988 Legean jasotako egitura-arauak.
AURREKONTUEN EGITURA. ESKUMENA. ADIERAZI ZEIN DEN BAIEZTAPEN OKERRA:
Aurrekontuen arloan eskumena duen sailari dagokio aurrekontuen egitura zehaztea, eta, horretarako, aintzakotzat hartu beharko ditu aurrekontuen ezaugarri espezifikoak eta Euskal Autonomia Erkidegoko sektore publikoa osatzen duten sailek eta erakundeek egiten dizkioten proposamenak eta gomendioak.
Sail bakoitzari dagokio Euskal Autonomia Erkidegoko sektore publikoko erakunde autonomoen eta partzuergoen aurrekontu-egitura garatzea.
Herri Kontuen Euskal Epaitegiari dagokio Euskal Autonomia Erkidegoko sektore publikoko erakunde autonomoen eta partzuergoen aurrekontu-egitura garatzea.
Autonomia-erkidegoko sozietate publiko edo zuzenbide pribatuko erakunde publiko edo sektore publikoko fundazio bakoitzak bere berezitasunen arabera garatu ahal izango du aurrekontu-gaietan eskumena duen sailak ezarritako aurrekontuen oinarrizko egitura.
EUSKAL AUTONOMIA ERKIDEGOKO ADMINISTRAZIOAREN, ADMINISTRAZIOKO ERAKUNDE AUTONOMOEN ETA SEKTORE PUBLIKOKO PARTZUERGOEN AURREKONTUETAN JASOTAKO DIRU SARREREN ETA GASTUEN EGOERA-ORRIAK. KONTABILITATE-EGITURA:
Galderak hizpide dituen erakundeen aurrekontuetan jasotako sarreren eta gastuen egoera- orriak kontabilitate-egitura jakin baten arabera aurkeztuko dira, haien izaera ekonomikoa kontuan hartuta.
Galderak hizpide dituen erakundeen aurrekontuetan jasotako diru-sarreren eta gastuen egoera-orriak Kontabilitate Publikoko Plan Orokorrean zehaztutako kontabilitate egituraren arabera aurkeztuko dira.
Galderak hizpide dituen erakundeen aurrekontuetan jasotako diru-sarreren eta gastuen egoera-orriak Kontabilitate Publikoko Nazioarteko Arauetan zehaztutako kontabilitate egituraren arabera aurkeztuko dira.
Galderak hizpide dituen erakundeen aurrekontuetan jasotako diru-sarreren eta gastuen egoera-orriak Kontabilitate Plan Orokorrean zehaztutako kontabilitate-egituraren arabera aurkeztuko dira.
AURREKONTU OROKORRAK EGITEKO PROZEDURA:
Urriko lehen astean, Eusko Jaurlaritzak, haren mendeko erakundeek proposatuta, hurrengo ekitaldirako aurrekontuak egiteko jarraibide ekonomikoak onetsiko ditu, eta sailetako titularrei helaraziko dizkie —eta haiek, berriz, sail horien mendeko erakundeei—.
Ekaineko lehen astean, Eusko Jaurlaritzak, aurrekontuen alorrean eskumenak dituen sailak proposatuta, hurrengo ekitaldirako aurrekontuak egiteko jarraibide ekonomikoak onetsiko ditu, eta sailetako titularrei helaraziko dizkie —eta haiek, berriz, sail horien mendeko erakundeei—.
Euskal Autonomia Erkidegoko Administrazioa arduratuko da aurrekontuen arloan eskumena duen sailak prestatutako jarraibide teknikoak igortzeaz, legean jasotako arauen arabera.
Urriko lehen astean, Euskal Autonomia Erkidegoko Administrazioak, haren mendeko erakundeek proposatuta, hurrengo ekitaldirako aurrekontuak egiteko jarraibide ekonomikoak onetsiko ditu.
AURREKONTU OROKORRAK EGITEKO PROZEDURA. AURREKONTU-GAIETAN ESKUMENA DUEN SAILAK JAURLARITZAREN ERABAKIAREN MENDE JARRIKO DU/DITU: ADIERAZI ZEIN DEN BAIEZTAPEN OKERRA:
Euskal Autonomia Erkidegoko administrazioaren aurrekontuen aurreproiektua.
Euskal Autonomia Erkidegoko Administrazioaren, haren erakunde autonomoen eta autonomia-erkidegoko sektore publikoko beste erakunde batzuen tributuei eragiten dieten zerga-onuren aurrekontuaren aurreproiektua.
Euskal Autonomia Erkidegoko sektore publikoa osatzen duten gainerako erakundeen aurrekontu-aurreproiektuak.
Kontabilitate-egituraren aurreproiektua, zeina aurrekontu bakoitzean aplikatuko baita, haien mendeko erakundeen arabera.
ALDAKETAK SARREREN ETA GASTUEN EGOERA-ORRIETAN. NOIZ EGIN DAITEKE?  ADIERAZI ZEIN DEN BAIEZTAPEN OKERRA:
Aurrekontu Orokorren Legeak onetsi zituen gastuen egoera-orri horien zenbateko osoaren % 5i baino gehiagori eragiten ez dioten aldaketen kasuan, zeinak kredituen transferentzien araubidera egokituko baitira.
Aurrekontu Orokorren Legeak onetsi zituen gastuen egoera-orri horien zenbateko osoari eragiten ez dioten aldaketen kasuan, zeinak kredituen transferentzien araubidera egokituko baitira.
Aurrekontu Orokorren Legeak onetsi zituen gastuen egoera-orri horien zenbateko osoaren % 10i baino gehiagori eragiten ez dioten aldaketen kasuan, zeinak kredituen transferentzien araubidera egokituko baitira.
Aurrekontu Orokorren Legeak onetsi zituen gastuen egoera-orri horien zenbateko osoaren % 3ri baino gehiagori eragiten ez dioten aldaketen kasuan, zeinak kredituen transferentzien araubidera egokituko baitira.
AURREKONTUEN LIKIDAZIOA:
Ekitaldiko aurrekontu orokorrak urte bakoitzeko abenduaren 31n itxiko dira, egun horretara arte likidatutako eskubideei eta sortutako obligazioei dagokienez.
Ekitaldiko aurrekontu orokorrak urte bakoitzeko ekainaren 30ean itxiko dira, egun horretara arte likidatutako eskubideei eta sortutako obligazioei dagokienez.
Ekitaldiko aurrekontu orokorrak urte bakoitzeko abuztuaren 30ean itxiko dira, egun horretara arte likidatutako eskubideei eta sortutako obligazioei dagokienez.
Ekitaldiko aurrekontu orokorrak urte bakoitzeko irailaren 1ean itxiko dira, egun horretara arte likidatutako eskubideei eta sortutako obligazioei dagokienez.
LUZAPEN-ARAUBIDEA. ADIERAZI ZEIN DEN BAIEZTAPEN OKERRA:
Ordainketa-kredituak eta konpromiso-kredituak: luzatutzat joko dira aurreko ekitaldiko zenbatekoetan, betiere ez badituzte finantzatzen beren izaeragatik luzapenaren xede den ekitaldian amaitu behar zuten programa edo jarduerak.
Plantillaren mugak: luzapenaren xede diren aurrekontuetan onetsitako muga osatu arte estali ahal izango da plantilla.
Kreditu zabalgarriak: luzapen-aldian zabalgarritzat joko dira luzatutako aurrekontuan luzapen hori izan duten kredituak, betiere aurrekontu horretan ezarritako mugaraino.
Zorpetzea eta kreditu-eragiketak: luzapenaren xede diren aurrekontu orokorretan ezarritako mugak luzapenaren indarraldia baino sei hilabete gehiagoz aplikatuko dira.
ESPEZIALITATE KUALITATIBOAREN AURREKONTU-PRINTZIPIOAK HAU ZEHAZTEN DU:
Xede baterako ezin dela funts gehiago gastatu onartutakoak baino.
Gastuetarako kredituak entitatearen aurrekontuan edo haren aldaketetan baimendu diren berariazko xederako soilik erabiliko direla.
Aurrekontuak diru-sarreren eta gastuen arteko oreka izan behar duela.
Aurrekontuek diru-sarrera eta gastu publiko guztiak hartu behar dituztela, minoraziorik gabe.
AUDITORETZA OPERATIBOA
Saiatzen da egiaztatzen kudeaketa-egintzak, -eragiketak eta -prozedurak aplikatu beharreko arau, xedapen eta jarraibideen arabera garatu direla.
Lortu nahi du arrazoizko segurtasunez jakitea ea kontabilitateak, oro har, eta urteko kontuek eta gainerako finantza-egoerek kudeaketaren emaitza eta ondare-errealitate egokia fideltasunez adierazten duten, oro har onartutako arau eta printzipioen arabera.
Azterketa sistematiko eta objektibo bat da, erakunde baten eragiketen balorazio independente bat egiteko, eskura dauden baliabideak erabiltzean erakundeak lortutako eraginkortasun-, efizientzia- eta ekonomia-maila ebaluatzeko.
Betetze- eta legezkotasun-auditoretzaren parte bat da.
PROGRAMEN AUDITORETZAK HONAKO HAU ZEHAZTEN SAIATZEN DIRA:
Lortu nahi den helburura iristeko organo kudeatzaileak bere eskumenak garatzean errealitatean erabili duen administrazio-prozedura.
Legegileek edo programak baimentzen dituzten organoek ezarritako emaitzak edo helburuak zenbateraino lortzen diren.
Auditatutakoa ez den beste gune kudeatzaile batzuen eskumen diren prozedura edo prozedura erlazionatuak.
Ea organo kudeatzailea indarrean dauden arau, printzipio eta jarraibideen eta, bereziki, finantza-kudeaketa onaren printzipio orokorren arabera jokatzen ari den.
AUDITORETZA PUBLIKOAREN TXOSTENAK
Txosten idatziak izango dira, eta, haietan, auditoretza-lanean lortutako informazio guztia azalduko da.
Ez da funtsezkoa idatzizko txostenak izatea. Nahikoa da aurkitutako akatsak ahoz jakinaraztea.
Txosten idatziak izango dira, eta haietan garrantzitsutzat jotzen den informazioa baino ez da azalduko.
Osoak izan behar dute, eta ez daude inongo arau teknikok zehaztutako egituraren mende.
AUDITOREAREN ERANTZUKIZUNA
Osoa da, eta ez da mugatuko ikuskapen-txostenean jasotako ezein arrazoirengatik.
Ezarritako arauak betetzeak eta txostenean adierazitako helburuak eta irismenak mugatuko dute.
Egindako txostenaren eta auditoretza-txostenean ateratako ondorioen arabera aldatzen da.
Legeak erabat salbuesten du beraren lana berrikustean sor litekeen edozein erantzukizunetatik.
AUDITORETZAN, LAN-PAPERAK
Ez dira konfidentzialak, eta auditorea da haien jabea.
Konfidentzialak dira, eta auditorea da haien jabea.
Ez dira konfidentzialak, eta auditatutako entitatea da haien jabea.
Konfidentzialak dira, eta auditatutako entitatea da haien jabea.
AUDITORETZAN, LAN-PAPERAK
Ez dute aurrez zehaztutako egitura eta edukirik bete behar.
Auditatutako entitateko zuzendaritzak ezarriko ditu aldez aurretik.
Oinarrizko dokumentuak edo informazioa eman zuten pertsonak aipatu behar dituzte.
Ez da funtsezkoa idatzizkoak izatea.
AUDITORETZAN, LAN-PAPERAK
Auditoretza-lantaldeko langileek baino ez dituzte aztertuko.
Parte hartu ez duen auditore bati txostenean jasotako ondorio berak ateratzen utzi beharko diote.
Osoak, zehatzak eta xeheak izango dira, eta mota guztietako informazioa izango dute, garrantzizkoa eta garrantzirik gabekoa.
Haietan sartu beharreko dokumentazioaren zenbaterainokoa aldez aurretik definituta dago araudian.
AUDITORETZAKO LAN-PROGRAMA
Auditoretza batean erabiliko diren prozedurak dokumentatzen dituen ekintza-plana da.
Auditoretzaren azken txostenaren parteetako bat da.
Auditoretza-txostenaren azken fasea da, eta ondorioak jasotzen ditu.
Auditoretza-txostenaren azken fasea da, eta ondorioak eta auditatutako entitateak aurkeztu dituen alegazioak jasotzen ditu.
BARNE-KONTROLEKO SISTEMA BAT EZARTZEA ETA MANTENTZEA NOREN ARDURA GARRANTZITSUA DA?
Entitate publikoaren kontabilitate-zerbitzuarena.
Entitate publikoaren langileria-zerbitzuarena.
Entitate publiko bateko zuzendaritzarena.
Barne-kontrola entitate publikotik kanpoko erakunde batek kudeatu beharko du beti.
BARNE-KONTROLEKO SISTEMA BAT HONELA DEFINI DAITEKE: ANTOLAMENDU- PLANA ETA NEURRI, METODO ETA PROZEDUREN MULTZOA, HELBURU NAGUSI HAU DUENA:
Entitatearen aktiboak zaintzea eta informazioaren fidagarritasuna bermatzea.
Ziurtatzea bakar-bakarrik araudi aplikagarria betetzen dela eta baliabide publikoen kudeaketa ekonomikoa eta efizientea dela.
Zuzendaritzari aholkuak ematea bere helburuak bete ditzan.
Kanpoko auditoreei kasu egin eta laguntzea.
BARNE-KONTROLA, ZENTZURIK ZABALENEAN, HONELA AZPISAILKATU DAITEKE:
Kontabilitate- eta finantza-kontrolak eta langile-kontrolak.
Kontabilitate-kontrolak eta legezkotasun-kontrolak.
Kontabilitate- eta finantza-kontrolak, legezkotasuna betetzearen kontrola eta kudeaketaren kontrola.
Legezkotasun-, finantza- eta langile-kontrolak.
EDOZEIN BARNE-KONTROLETAN, HAU DA SISTEMAREN FUNTSEZKO ELEMENTUA:
Funtzioak modu egokian bereizten dituen antolamendu-plan bat.
Kontabilitate-sistema efiziente eta eraginkor bat.
Zuzendaritza efiziente eta eraginkor bat.
Entitatearen barne-kontrola gainbegiratuko duen kanpoko auditoretza-talde bat.
ESKUBIDE BAT ONARTZEN DUGUN BAKOITZEAN, BIDEZKOA DA…
Aurrekontu-aldaketa bat egitea.
Dagokion faktura kontabilizatzea.
Dagokion ordainketa kudeatzea.
Denak faltsuak dira.
INDARREAN DAGOEN KONTABILITATE PUBLIKOAREN PLAN OROKORRAREN ARABERA, URTEKO KONTUAK OSATZEN DITUZTEN DOKUMENTUAK HAUEK DIRA:
Ondare-emaitza ekonomikoaren kontua, egiaztapen-balantzea eta aurrekontu- likidazioaren egoera-orria.
b Balantzea, ondare-emaitza ekonomikoaren kontua, ondare garbian izandako aldaketen egoera-orria, diru-fluxuen egoera-orria, aurrekontu-likidazioaren egoera-orria eta memoria.
Balantzea eta galdu-irabazien kontua.
Ondare-emaitza ekonomikoaren kontua, finantzaketa-laukia, aurrekontu-likidazioaren egoera-orria eta memoria.
APIRILAREN 13KO EHA/1037/2010 AGINDUAREN BIDEZ ONARTUTAKO KONTABILITATE PUBLIKOKO PLAN OROKORRAK 5 ATAL DITU. ZEIN ATALETAN DAUDE JASOTA ONARTZE- ETA BALIOESPEN-ARAUAK?
Hirugarrena.
Lehena.
Bigarrena.
Bosgarrena.
INDARREAN DAGOEN KONTABILITATE PUBLIKOKO PLAN OROKORRAREN ARABERA, ERAGIKETA HAUETAKO ZEIN HARTZEN DA AURREKONTU-GASTUTZAT, BAINA EZ DA GASTU BAT ONDARE-KONTABILITATE EKONOMIKOAN?
Langileen kontratazioa.
Finantza-gastuak.
Segurtasun-enpresaren faktura.
Ekipamendu informatikoak erostea.
KONTABILITATE PUBLIKOA IREKITZEARI DAGOKIONEZ, ZEIN DA ERANTZUN ZUZENA?
Gastu-aurrekontuko kredituei hasierako idazpena egingo zaie kontabilitatean, aldez aurretik onartuta egon beharrik gabe.
Gastu-aurrekontuko kredituei hasierako idazpena egingo zaie kontabilitatean, gastua egin ondoren.
Gastu-aurrekontuko kredituei hasierako idazpena egingo zaie kontabilitatean, onetsiak izan ondoren.
Gastu-aurrekontuko kredituei ez zaie hasierako idazpena egingo kontabilitatean. Sarrera- aurrekontuko kredituei baino ez zaie egingo.